Държавен вестник, бр. 72, 2017 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  72
Съвета на Международната организация за 
гражданско въздухоплаване (ИКАО) да на­
прави необходимото назначаване в рамките 
на 30 дни; ако председателят е с национал­
ността на една от договарящите страни, най-
старшият заместник-председател, който не е 
дисквалифициран на това основание, следва 
да извърши назначаването.
3. Освен посоченото в този член или ако 
между двете договарящи страни е договорено 
друго, арбитражният съд следва да определи 
мястото, където ще се разглежда делото, и 
границите на своята юрисдикция в съответ­
ствие с тази спогодба. Арбитражният съд 
установява своя собствена процедура. По 
нареждане на арбитражния съд или по молба 
на една от договарящите страни се провежда 
конференция за определяне на точните въпро­
си и специфичните процедури на арбитража 
не по-късно от 15 дни след окончателното 
съставяне на арбитражния съд.
4. Освен ако договарящите страни са се 
договорили друго или има друго определение 
на арбитражния съд, всяка договаряща страна 
връчва меморандум в рамките на 45 дни след 
пълното съставяне на арбитражния съд. Всяка 
договаряща страна представя отговор в рам­
ките на 60 дни от връчването на меморандума 
от другата договаряща страна. Арбитражният 
съд изслушва страните по молба на едната 
договаряща страна или по своя преценка в 
срок 15 дни след изтичане на крайния срок 
за представяне на отговорите.
5. Арбитражният съд изготвя писмено реше­
ние в рамките на 30 дни след приключване на 
изслушването или ако няма изслушване, 30 дни 
след датата на представяне на двата отговора. 
Решението се взема с мажоритарен вот.
6. Договарящите страни могат да подадат 
молби за изясняване на решението в срок 
15 дни след получаването му и това разясне­
ние се дава в срок 15 дни от получаването 
на такава молба.
7. Решението на арбитражния съд е об­
вързващо за договарящите страни.
8. Всяка договаряща страна поема разходите 
на назначения от нея арбитър. Останалите 
разходи на арбитражния съд се поемат по­
равно от договарящите страни, включително 
всички разходи, направени от председателя 
или заместник-председателя на Съвета на 
ИКAO при изпълнението на процедурите по 
алинея 2 (б) на този член.
9. Ако и доколкото някоя от договарящите 
страни не изпълни решението на арбитражния 
съд, издадено съгласно този член, другата 
страна може да ограничи, временно преуста­
нови или анулира правата или привилегиите, 
които е дала по силата на тази спогодба на 
неизправната страна или на неизправната 
авиокомпания.
Член 20 – Интермодален транспорт
На назначената(ите) авиокомпания(и) на 
всяка договаряща страна се разрешава да наема 
във връзка с въздушния превоз на пътници и 
товари всякакъв интермодален транспорт до 
или от всеки пункт на териториите на договаря­
щите страни или трети държави. Назначените 
авиокомпании могат да изберат да извършват 
собствен интермодален транспорт или да го пре­
доставят чрез договори, включително споделяне 
на полетни номера с други доставчици. Такива 
интермодални услуги могат да се предлагат 
като директни полети и при единична цена за 
въздушен и наземен транспорт в комбинация, 
при условие че пътниците и спедиторите са 
информирани по отношение на доставчиците 
на съответния транспорт.
Член 21 – Изменение на спогодбата
1. Ако договаряща страна счита за необ­
ходимо да измени някоя от разпоредбите на 
тази спогодба, включително приложенията 
към нея, тя може да поиска консултации чрез 
разговори или кореспонденция с другата дого­
варяща страна относно предложената промя­
на. Консултациите следва да започнат в срок 
60 дни от датата на получаване на искането.
2. Всички съгласувани изменения на тази 
спогодба влизат в сила по реда на член 24 и 
се потвърждават чрез размяна на диплома­
тически ноти от двете договарящи страни. 
3. Всички изменения на тази спогодба 
могат да се правят чрез пряко договаряне 
между въздухоплавателните власти на двете 
договарящи страни и влизат в сила на датата, 
определена от споменатите власти.
4. Ако двете договарящи страни станат 
страни по многостранно споразумение или 
конвенция, засягаща въпроси, обхванати от 
тази спогодба, последната се изменя в съот­
ветствие с този член, за да съответства на 
разпоредбите на това многостранно споразу­
мение или конвенция.
Член 22 – Регистрация
Тази спогодба и всички изменения към 
нея, различни от изменения на приложенията, 
се регистрират в Съвета на Международната 
организация за гражданско въздухоплаване.
Член 23 – Прекратяване
1. Всяка договаряща страна може по всяко 
време да уведоми по дипломатически път 
другата договаряща страна за решението си 
да прекрати тази спогодба. Това известие се 
изпраща едновременно до Международната 
организация за гражданско въздухоплаване. 
В такъв случай спогодбата се прекратява 
12 месеца след датата на получаване на 
известието от другата договаряща страна, 
освен ако известието за прекратяване е от­
теглено по споразумение преди изтичането 
на този срок.